Overo bažnyčia

Overo bažnyčia – vienas žymiausių olandų dailininko postimpresionisto Van Gogo (1853−1890) paveikslų.

 Apie paveikslą 
Paveikslą „Overo bažnyčia“ V. van Gogas sukūrė paskutiniaisiais savo gyvenimo mėnesiais 1890 m. Overo prie Uazos kaime netoli Paryžiaus. Paveikslą Vincentas aprašė 1890 m. birželio 5 d. laiške seseriai Vileminai.vangoghletters.org  Overo bažnyčia pastatyta XII−XIII a. ir turėjo tiek romanikos, tiek gotikos architektūros bruožų. Gyvendamas anksčiau Arlyje Vincentas beveik nekreipė dėmesio į miesto senovines liekanas (Arlis įkurtas dar romėnų laikais). Senos bažnyčios vaizdas Overe Vincentui galėjo turėti sąsajų su jo nepavykusiu bandymu tapti dvasininku. Bažnyčia pavaizduota iš apsidės pusės, ji turi langus, bet nėra pavaizduotos durys − tai gali turėti simbolinę prasmę dailininkui. Paveiksle Overo bažnyčią supa du keliai su pavaizduota vieniša moters figūra. 

Paveiksle bažnyčios elementai atpažįstami, tačiau jos vaizdą dailininkas perteikė tik per savo matymo interpretaciją − tuo Van Gogo kūryboje pasireiškia požymiai, būdingi vėlesniam ekspresionizmo judėjimui ir kartu visiškai skirtingi nuo impresionistinės tapybos (palyginimui K. Monė Ruano katedros vaizdai). Paveikslas „Overo bažnyčia“ buvo daktaro Polio Gašė, kuris prižiūrėjo Vincentą Overe, kolekcijoje ir 1952 m. padovanotas Prancūzijos valstybei.Tromp, Henk Tromp. A Real Van Gogh. Amsterdam University Press, 2010, p. 260 1979 m. Prancūzijoje išleistas pašto ženklas su paveikslo reprodukcija.Wood, Alix. Vincent Van Gogh. The Rosen Publishing Group, 2013, p. 29 Kūrinys eksponuojamas Orsė muziejuje Paryžiuje.

 Galerija 

 Išnašos 

 Nuorodos 
 Orsė muziejus 

Kategorija:Van Gogo paveikslai
Kategorija:Peizažai
Kategorija:Orsė muziejaus paveikslai